Venemaa keisririigi kantsler
Venemaa keisririigi kantsler (vene keeles канцлер Российской империи) oli Venemaa tsaari- ja keisririigi tsiviilteenistuse kõrgeim teenistusaste. 1722. aastal kehtestatud teenistusastmete tabelis oli see I klassi auaste, mis oli võrdne 1. klassi tõelise salanõunikuga. Maaväes vastas sellele kindralfeldmarssal ja mereväes kindraladmiral. Õukonnas sellele vastav teenistusaste puudus. Aastatel 1699−1883 oli ametis 12 kantslerit. Ametikoht oli vakantne aastatel 1765−1796.